**Әл-Фараби атындағы қазақ ұлттық университеті**

**Ғылыми кітапхана**

**«Алтын формуляр» жобасы**

**Оқырмандар сайысының ережесі**

**Көпшілікпен жұмыс жүргізу секторы**

**Алматы 2013**

*Жобаның ұраны: Кітап оқу – заман талабы, кітап оқу-мәртебе!*

**«АЛТЫН ФОРМУЛЯР» САЙЫСЫНЫҢ ЕРЕЖЕСІ**

**1.  «Алтын формуляр»** сайысы (бұдан әрі «Сайыс») **«ҚазҰУ-дың студенті оқуға тиіс 100 кітап»** жобасы аясында университет студенттері мен оқытушылары, қызметкерлері арасында Ғылыми кітапхана қызметкерлерінің қолдауымен, қатысуымен өтеді. Сайыс қорытындысында үш категория бойынша (студенттер, оқытушылар, қызметкерлер) кітап оқу жеңімпаздары анықталады.

**2. САЙЫСТЫҢ МАҚСАТЫ МЕН МІНДЕТТЕРІ**

2.1. Университет студенттерін кітап оқуға тарту. «ҚазҰУ-дың студенті оқуға тиіс 100 кітап» жобасын кеңінен насихаттау.

2.2. Кітапхананың, кітап пен кітап оқудың беделін көтеру.

2.4. Үздік оқырмандарды, яғни «Кітап оқу лидерін» анықтап, оларды марапаттау.

2.5. Студенттердің шығармашылығын жетілдіру.

2.6. Университет оқытушыларын, қызметкерлерін шығармашылыққа тарту.

2.7. Университет студенттері арасында «Оқырман - студенттің» тартымды, заманауи бейнесін (образын) қалыптастыру.

2.8. «Алтын формуляр» сайысын жыл сайын өткізуді дәстүрге айналдыру.

 **3. САЙЫСТЫҢ ҰЙЫМДАСТЫРУШЫЛАРЫ МЕН ДЕМЕУШІЛЕРІ**

3.1. Сайыстың құрылтайшысы – әл-Фараби атындағы ҚазҰУ, университеттің «Парасат» кәсіподақ ұйымы, «Алматыкітап» баспасы және т.б. баспалар. Ұйымдастырушылары – әл-Фараби атындағы ҚазҰУ-дың Тәрбие жұмысы және тіл саясатын ұйымдастырушылық – әдістемелік қамтамасыз ету бөлімі жөніндегі Департамент және Ғылыми кітапхана, Ғылыми кітапхананың ақпараттық-библиографиялық және көпшілікпен жұмыс жүргізу бөлімі (бұдан әрі ұйымдастырушылар).

3.2. Сайыстың мақсаты мен міндеттерін қолдайтын кез-келген ұйым, мекеме, жеке адамдар демеуші бола алады.

3.3. Сайысты қорытындылау үшін Комиссия құрылады. Комиссия сайыстың ағымды құжаттарын, өту мерзімін, барлық кезеңдерінің өту барысын, қорытынды іс-шара өтетін жерді белгілейді.

3.4. Сайыстың ұйымдастырушылары:

* Сайыстың барлық қатысушыларына теңдей жағдай жасауға;
* Сайыстың ашық түрде өткізілуін қадағалауға;
* Сайыстың қорытындысы шыққанға дейін құпиялылық сақталуы тиіс.

**4. САЙЫСТЫҢ ӨТКІЗІЛУ МЕРЗІМІ МЕН ШАРТТАРЫ**

Сайыс 2013 жылдың 1 қазаны мен 25 қарашасы аралығында 2 кезең бойынша өтеді.

**I кезең**– **кезең**  – 2013 жылдың 1 қазан мен 15 қазан аралығында өтеді. ҚазҰУ-дың радиоларында, сайтында, «Қазақ университеті» газетінің бетінде сайыс туралы ақпарат беріледі.

**Студенттер үшін:** Іріктеу кезеңінің қатысушыларына «ҚазҰУ-дың студенті оқуға тиіс 100 кітап» тізіміне енген кітаптар бойынша оқыған кітаптары туралы ***«Кітап оқу күнделігін»*** толтырып келулері шарт. Яғни, көркем шығарма оқуды жақсы көретін оқырман болуы керек. *Қосымшаны қараңыз*. «100 кітап» жобасына енген кітаптарды Ғылыми кітапхананың абонементтерінің қорынан алуларына немесе Ғылыми кітапхана сайтынан электронды нұсқасын оқуға болады: [www.lib.kaznu.kz](http://www.lib.kaznu.kz)

**II кезең.**

**Студенттерге арналған номинациялар:**

* **«Жаңалық»** («Открытие») – оқырманның сүйікті кітабы немесе авторы туралы ашқан жаңалығы, оқыған әдебиетіндегі көтерілген мәселелер туралы, кітапқа деген сүйіспеншілігі туралы эссе-шығарма.
* **«Менің оқырмандық жобам»** («Мой читательский проект») – жоба күнделік түрінде, бір шығармаға иллюстрация циклдары түрінде, виртуалды саяхат немесе жазушының шығармашылығына байланысты ерекше слайдтар.
* **«Менің кітапханалық жобам»** («Мой библиотечный проект») – топта, факультетте кітап оқуды қолдау жобалары туралы.
* **«Менің шағын кітапханам»** («Моя домашняя библиотека») немесе «Менің отбасым және кітап» номинациясы бойынша «Үй кітапханасына» саяхатты презентация, мини-фильм немесе фото-көрме түрінде ұсынуға болады. Тұсаукесердің (презентация) көлемі 10 слайдтан артық болмауы керек.

**Оқытушылар мен қызметкерлер үшін: *«Әл-Фараби атындағы ҚазҰУ-дың ғалымдары кітап және кітап оқудың пайдасы туралы» сауалнамасын*** толтырып, сайыстың қатысушысы бола алады. *Қосымшаны қараңыз*.*.*

**Оқытушылар мен қызметкерлерге арналған шығармашылық жобалардың тақырыптары:**

1. **«Менің өмірімді өзгерткен кітап»** – оқыған әдеби кітабының оқырман өмірімен байланысы, мазмұндас болуы туралы.
2. **«Сүйікті кейіпкерім менің өмірімде»** – сүйікті кейіпкерге, авторға еліктеу, үлгі алу, кітап кейіпкерінің атымен аттас болу т.б.
3. **«Кітап арқылы бас қостық»** – кітапқа деген сүйіспеншілік арқылы танысып, достасып, отбасын құрғандардың естеліктері.
4. **«Отбасылық кітап оқу».**

Сайысқа жұмыстар шығарма-эссе, оқырман күнделігі, тұсаукесер, естеліктердің электронды нұсқасымен ұйымдастырушыларға электронды пошта арқылы жіберіледі.

Жауаптарға қоса қатысушының өтініші, аты-жөні (толығымен), факультеті, байланыс үшін телефоны мен электронды мекен-жайы толтырылған өтініш қағазы болуы тиіс.

 5**. САЙЫСТЫ ҚОРЫТЫНДЫЛАУ**

5.1. Сайысты қорытындылау үшін жалпыуниверситеттік комиссия құрылады.

Комиссия мүшелері келіп түскен жұмыстарды бағалап, саралайды.

5.2.Сайысқа келіп түскен материалдар қайтарылмайды. Жұмыстармен бірге қатысушының аты-жөні, факультеті немесе бөлімі, оқытушылардың регалиі, жасы, байланыс телефоны, outlookкі және e-mail болуы керек.

5.3. Барлық кітаптарды кітапхана қорынан алуға болады.

5.4. Жұмыстар 15 қарашаға дейін қабылданады. Электронды поштаның мекен-жайы: shonchik72@mail.ru, outlook Жылкайдарова Сауле, Самиева Назгулдің атына немесе әл-Фараби атындағы ҚазҰУ, Ғылыми кітапхана, жаңа ғимарат, көпшілікпен жұмыс жүргізу секторы, тел. 3934831.

**Сайысты қорытындылау.** Жеңімпаздарды жұмыс комиссиясы ұсынады. Сайыстың әділ қазылары әрбір ұсынылған кандидаттың жұмысын саралап,әрбір номинация бойынша жеңімпаздарды анықтайды. Жеңімпаздар 2013 жылдың 25 қарашасынды салтанатты кеште мараппатталады. Сайыстың қорытындысы БАҚ беттерінде және университеттің сайтында жарияланады.

**II кезең** – 25.11.2013г. – ***23 қараша – Бүкіләлемдік кітап оқу күні*** мерекесіне орай, жобаларды қорғау, жеңімпаздарды салтанатты мараппаттау күні. Сайыс барысында «ҚазҰУ-дың беделді адамдары кітап оқу туралы» сауалнама өткізіліп, қорытындыланады.Мерекелік құттықтаулар, концерт. Салтанатты мерекенің бағдарламасын қосымшадан қараңыз. Сайыс қорытындысы бойынша жинақ шығарылады. Жинаққа «ҚазҰУ-дың ғалымдары кітап және кітап оқу туралы» сауалнамасынан үзінділер, үздік жұмыстар енеді. Оқырмандардың жұмыстары бойынша кітап арасына салатын белгі қағаздар (закладка) бастырып шығаруға болады.

**Сайыстың номинациялары:**

**Студентер арасындағы номинациялар:**

Жеңімпаздарға «Алтын формулярдың» макеті (үлгісі) табысталады, **«Жаңалық», «Менің оқырмандық жобам», «Менің кітапханалық жобам»,**  **«Менің шағын кітапханам»** номинациялары бойынша дипломдар мен сыйлықтар тапсырылады.

**Оқытушылар мен қызметкерлер арасындағы номинациялар:**

Жеңімпаздарға «Алтын формулярдың» макеті (үлгісі) табысталады, «Менің өмірімді өзгерткен кітап», «Сүйікті кейіпкерім менің өмірімде», «Кітап арқылы бас қостық» номинациялары бойынша дипломдар мен сыйлықтар тапсырылады.

**Қосымша номинациялар:**

* **«Кітапханаға жиі келетін оқырман» -** кітапханаға жиі келетін оқырмандар арасында анықталады
* **«Кітапқұмар» -** әдеби кітапты ең көп оқыған оқырмандар арасында анықталады
* **«Білімқұмар» -** әртүрлі ғылым саласы бойынша оқылған кітаптар саны бойынша анықталады
* **«Талғампаз оқырман» -** классикалық соның ішінде заманауи әдебиеттерді көп оқитын оқырманға беріледі
* **«Кітапқа шын ғашық» -** бір автордың, немесе бір жанр бойынша ең көп оқылған кітаптар бойынша анықталады
* **«Кітапхана белсендісі» -** кітапхананың белсенді оқырмандарына беріледі

**7. САЙЫС ҚОРЫТЫНДЫСЫН МАЗМҰНДАУ**

7.1. «Алтын формуляр» сайысының қорытындысы университет сайтында және БАҚ беттерінде жарияланады.

**Қосымшалар тізімі:**

* 1. «ҚазҰУ-дың ғалымдары кітап және кітап оқу туралы» - оқытушылар мен қызметкерлерге арналған сауалнама.
	2. Оқырман күнделігі туралы анықтама.

**Жобаның үйлестірушілері: Мұқашева Шынар Батырханқызы – Ғылыми кітапхана**

**Турмаханбетова Алия – Тәрбие жұмысы жөніндегі департамент**